Υπενθυμίζεται πως η δημοσιογράφος Ανθή Παζιάνου δέχθηκε προ λίγων εβδομάδων την επίθεση από ακροδεξιά στοιχεία της Λέσβου, για τη δημοσίευμα ρεπορτάζ που κατέγραφε την επίθεση σε ένα 9χρονο κορίτσι επειδή φορούσε μαντήλι. Μάλιστα, για την εν λόγω επίθεση, και άλλες που έχουν σημειωθεί κατά δημοσιογράφων στο νησί της Λέσβου, με αφορμή καταγγελίας της Πανελλήνιας Ομοσπονδίας Ενώσεων Συντακτών (ΠΟΕΣΥ), η εισαγγελέας του Αρείου Πάγου, Ξένη Δημητρίου, έδωσε εντολή σε όλες τις εισαγγελίες της χώρας να ελέγχουν άμεσα κάθε περιστατικό βίας σε βάρος δημοσιογράφων με ρατσιστικά κίνητρα.

Σημειώνεται επίσης, πως στην ιστοσελίδα του γραμματέα του Συμβουλίου της Ευρώπης, Th. Jagland, είναι αναρτημένη η αναφορά της επίθεσης στο πρόσωπο της από «ομάδες ακροδεξιών». «Η Ανθή Παζιάνου παρενοχλήθηκε από ομάδες ακραίων δεξιών» αναφέρεται συγκεκριμένα, ενώ υπογραμμίζεται πως βρέθηκε στο στόχαστρο σεξιστικής και συκοφαντικής επίθεσης του επικεφαλής της ακροδεξιάς κίνησης, Γιώργου Χατζηκλειδαρα. Παράλληλα, η αναφορά τονίζει πως η δημοσιογράφος προσέφυγε στη δικαιοσύνη κατά συγκεκριμένων προσώπων, με δύο εξ αυτών να συλλαμβάνονται και να κρατούνται από τις αρχές.

«Δεν θα διανοούμουν ποτέ ότι θα πρέπει να σκεφτώ τους ακροδεξιούς για το αν θα κάνω ένα ρεπορτάζ» είχε δηλώσει τον περασμένο Σεπτέμβριο σε συνέντευξή της στο ραδιόφωνο του ThePressProject.

Σήμερα, η εφημερίδα «Εμπρός», προχωρά στην εκδικητική απόλυση της δημοσιογράφου, η οποία κάλυπτε την πλειοψηφία των θεμάτων της εφημερίδας (εκπαίδευση, υγεία, κοινωνικό, πολιτισμός, ελεύθερο ρεπορτάζ και προσφυγικό), αποφασίζοντας να «καλύψει» την εργασία της δημοσιογράφου από έναν γραφίστα, μετατρέποντας το φύλλο της εφημερίδας σε ημερήσιο.

Διαβάστε την ανακοίνωση της ΕΣΗΕΠΗΝ για την εκδικητική απόλυση της δημοσιογράφου: